

**ประกาศองค์การบริหารส่วนตำบลบึงน้ำรักษ์**

**เรื่อง ประกาศยื่นแบบชำระภาษีและค่าธรรมเนียมต่าง ๆ ประจำปี 2562**

................................................................................

ด้วย ในขณะนี้ใกล้เวลาการยื่นแบบชำระภาษีและค่าธรรมเนียมต่าง ๆ ประจำปี 2562 องค์การ

บริหารส่วนตำบลบึงน้ำรักษ์ จึงขอประกาศให้ผู้มีหน้าที่ชำระภาษีและค่าธรรมเนียมต่าง ๆ ทราบ ดังนี้

1. **ภาษีบำรุงท้องที่** (ที่ดิน) ตามพระราชบัญญัติภาษีบำรุงท้องที่ พ.ศ. 2508 ให้ยื่นแบบ

และชำระภาษีได้ตั่งแต่วันที่ 2 มกราคม 2562 - 30 เมษายน 2562 ให้ท่านนำโฉนดที่ดินหรือ (สำเนาโฉนดที่ดิน) ทะเบียนบ้าน, บัตรประชาชน, ใบเสร็จของปีที่ผ่านมา หรืออย่างใดอย่างหนึ่ง ไปติดต่อได้ที่ กองคลัง องค์การบริหารส่วนตำบลบึงน้ำรักษ์ หมู่ที่ 11 ตำบลบึงน้ำรักษ์ อำเภอบางน้ำเปรี้ยว จังหวัดฉะเชิงเทรา

1. **ภาษีโรงเรือนและที่ดิน** ตามพระราชบัญญัติภาษีโรงเรือนและที่ดิน พ.ศ. 2475 ให้ยื่นแบบขอชำระภาษีโรงเรือนและที่ดิน ตามแบบ (ภ.ร.ด. 2) ได้ตั่งแต่วันที่ 3 มกราคม 2562 ถึง 28 กุมภาพันธ์ 2562 และชำระภาษีได้ ภายใน 30 วัน นับแต่วันที่ได้รับแจ้งการประเมินภาษีโรงเรือนและที่ดิน ตามแบบ (ภ.ร.ด.8)
2. **ภาษีป้าย**  ตามพระราชบัญญัติภาษีป้าย พ.ศ. 2510 ให้ยื่นแบบขอชำระภาษีป้าย ตามแบบ

(ภป.1) ได้ตั้งแต่วันที่ 3 มกราคม 2562 ถึงวันที่ 30 มีนาคม 2562 และสามารถขอชำระภาษีได้ใน วันที่ยื่นแบบหรือชำระภายใน 15 วัน นับแต่วันที่ได้รับแจ้งการประเมินภาษีป้าย ตามแบบ (ภป.3)

 **4. ค่าธรรมเนียมต่าง ๆ** เช่นค่าธรรมเนียมให้ใช้สถานที่ประกอบกิจการที่เป็นอันตรายต่อสุขภาพ

ตามข้อบัญญัติองค์การบริหารส่วนตำบลบึงน้ำรักษ์ ให้ยื่นคำขออนุญาตสำหรับผู้ประกอบการที่ยังไม่ได้ขออนุญาตหรือขอต่อใบอนุญาต ภายใน 30 วัน ก่อนใบอนุญาตหมดอายุ

 ทั้งนี้การยื่นแบบคำร้องชำระภาษีและค่าธรรมเนียมต่าง ๆ นั้น สามารถดำเนินการได้ ณ ที่ทำการ องค์การบริหารส่วนตำบลบึงน้ำรักษ์ ตั้งแต่ วันจันทร์–วันศุกร์ ในวันเวลาราชการหากมีข้อสงสัยประการใด กรุณา ติดต่อหรือสอบถามรายละเอียดได้ที่ กองคลัง องค์การบริหารส่วนตำบลบึงน้ำรักษ์ โทร.0-3809-0740 ต่อ 104

 จึงประกาศให้ทราบโดยทั่วกัน

 ประกาศ ณ วันที่ 25 เดือน ธันวาคม 2561



 (นายมนชัย โซ๊ะเฮง)

 นายกองค์การบริหารส่วนตำบลบึงน้ำรักษ์